
PARLAMENTUL ROMÂNIEI

P.L.x - 371/17.06.2008

Domnului deputat Aurel Gubandru 
Preşedintele Comisiei pentru buget, finanţe şi bănci
AVIZ

asupra Proiectul de Lege pentru aprobarea OUG nr.39/2008 pentru modificarea şi completarea Legii nr.58/1934 asupra cambie şi biletului la ordin

În conformitate cu prevederile art. 95  şi 115 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor Proiectul de Lege pentru aprobarea OUG nr.39/2008 pentru modificarea şi completarea Legii nr.58/1934 asupra cambie şi biletului la ordin (PLx nr. 371/17.06.2008.

Potrivit prevederilor art. 61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au examinat proiectul de lege în şedinţa din 23 septembrie 2008. În urma dezbaterilor, membrii comisiei au hotărât, cu unanimitatea membrilor prezenţi, avizarea favorabilă a proiectului de lege cu amendamentele anexate.








         PREŞEDINTE,








dr. Varujan Pambuccian

Amendamente admise

În urma dezbaterii în comisie, au fost propuse şi aprobate următoarele amendamente:

	Nr. crt.
	Text iniţial
	Text propus de comisie
	Motivare

	1. 
	Articolul I – Articolul 174 din Legea nr.84/1995 privind învăţământul, republicată în Monitorul Oficial al României, Partea I, nr.606 din 10 decembrie 1999, se completează după cum urmează:

1. După alineatul 1 se introduce un nou alineat, alin.(2) cu următorul cuprins:
(2) În vederea facilitării accesului la manualele în format electronic se acordă fiecărui elev, la începutul fiecărui ciclu din învăţământul preuniversitar, un dispozitiv de memorie detaşabil tip U.S.B. cu o capacitate de stocare de minimum 4 GB. Modalitatea de achiziţie şi distribuie a dispozitivelor de memorie detaşabile se stabileşte prin Hotărâre de Guvern.


	Articolul I – Articolul 174 din Legea nr.84/1995 privind învăţământul, republicată în Monitorul Oficial al României, Partea I, nr.606 din 10 decembrie 1999, se completează după cum urmează:

1. După alineatul 1 se introduce un nou alineat, alin.(2) cu următorul cuprins:
„(2) În vederea facilitării accesului la manualele în format electronic se acordă fiecărui elev, la începutul fiecărui ciclu din învăţământul preuniversitar, un dispozitiv de memorie detaşabil tip U.S.B. Modalitatea de achiziţie şi distribuie a dispozitivelor de memorie detaşabile, conţinutul şi capacitatea acestora se stabilesc prin hotărâre a Guvernului.”

(Comisia)
	Responsabilitatea stocării unei informaţii educaţionale actualizate şi în conformitate cu programa şcolară aprobată revine executivului prin ministerul de resort.

